Joseph Smith Kékeré ni a bí ní 23 Oṣù Kejìlá, 1805, ní Sharon, Agbègbè Windsor, Vermont. Ní ìbẹ̀rẹ̀ ìgbé ayé rẹ̀, ó ṣípòpadà pẹ̀lú ẹbí rẹ̀ lọ sí Manchester ọjọ́ òní, ní ìwọ̀ oòrùn New York. Ó jẹ́ pé ìgbàtí ó ngbé níbẹ̀ ní ìgbà ìrúwé 1820, nígbàtí ó jẹ́ ẹni ọdún mẹ́rìnlá ní ọjọ́ orí, ni ó ní ìrírí ìran rẹ̀ àkọ́kọ́, nínú èyítí Ọlọ́run, Bàbá Ayérayé, àti Ọmọ Rẹ̀ Jésù Krístì bẹ̀ẹ́ wò fúnra wọn. A sọ fún un nínú ìran yìí pé Ìjọ òtítọ́ ti Jésù Krístì tí a ti gbékalẹ̀ ní àwọn ìgbà Májẹ̀mú Titun, àti tí ó ti ṣe àbójútó ẹ̀kúnrẹrẹ́ ìhìnrere náà, kò sí lórí ilẹ̀ ayé mọ́. Àwọn ìṣípayá àtọ̀runwá míràn tẹ̀lé e nínú èyítí a ti kọ́ ọ láti ọwọ́ ọ̀pọ̀lọpọ̀ àwọn ángẹ́lì; a fi hàn sí i pé Ọlọ́run ní iṣẹ́ pàtàkì fún un láti ṣe lórí ilẹ̀ ayé àti pé nípasẹ̀ rẹ̀ ni a ó mú Ìjọ Jésù Krístì padàbọ̀ sípò sí orí ilẹ̀ ayé.
Joseph Smith Kekere ni a bi ni 23 Osu Kejila, 1805, ni Sharon, Agbegbe Windsor, Vermont. Ni ibere igbe aye re, o sipopada pelu ebi re lo si Manchester ojo oni, ni iwo oorun New York. O je pe igbati o ngbe nibe ni igba iruwe 1820, nigbati o je eni odun merinla ni ojo ori, ni o ni iriri iran re akoko, ninu eyiti Olorun, Baba Ayeraye, ati Omo Re Jesu Kristi bee wo funra won. A so fun un ninu iran yii pe Ijo otito ti Jesu Kristi ti a ti gbekale ni awon igba Majemu Titun, ati ti o ti se abojuto ekunrere ihinrere naa, ko si lori ile aye mo. Awon isipaya atorunwa miran tele e ninu eyiti a ti ko o lati owo opolopo awon angeli; a fi han si i pe Olorun ni ise pataki fun un lati se lori ile aye ati pe nipase re ni a o mu Ijo Jesu Kristi padabo sipo si ori ile aye.